Document ID: /roh_data/filtered/fineweb-2-filterrobots_roh.jsonl.gz/32884

Lez n'haja tratg naginas conclusiuns sche Trump saja culpabel d'avair impedì la giustia. Uschia statti en in scriver al congress ch'il ministeri ha surdà. Vitiers na dettia nagins indizis sin conspiraziun sappientiva dal team dal cumbat electoral da Trump cun la regenza a Moscau.
La Chas'alva ha fatg a savair che Trump saja distgargià cumplainamain. «Las investigaziuns dal ministeri da giustia sajan ina distgargia totala e cumplaina dal president dals Stadis Unids», ha scrit la pledadra da la Chas'alva, Sarah Sanders via twitter.
Ils democrats vulan ussa interrogar il minister da giustia William Barr en il congress.
RR novitads 22:00